Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 794

6. A világ változó társadalmi-gazdasági képe Földünk országainak csoportosítása társadalmi-gazdasági jellemzőik szerint. A gazdasági ágazatok jelentőségének történeti változásai példák alapján. A legfontosabb gazdasági ágazatok telepítő tényezői, azok változása. A gazdasági szerkezetváltás folyamata. Az infrastruktúra jelentősége és kapcsolata az életminőséggel példák alapján. A területfejlesztés technikai feltételei és módjai. Az energiagazdaság jelentősége és átalakulási tendenciái. A mezőgazdaság termelési típusai és területi elhelyezkedésük. A gazdasági-társadalmi fejlettség mérésére alkalmas legfontosabb mutatók. A nemzetközi munkamegosztás és a világkereskedelem kialakulásának folyamata. Az integráció szükségessége és legfontosabb lépései az Európai Unió és más regionális példák alapján. A volt szocialista országok gazdasági rendszerváltásából adódó problémák. A piacgazdaság működésének elve. A működőtőke mozgásának legfontosabb irányai és hatásai a gazdasági fejlődésre. A jelentősebb nemzetközi gazdasági és pénzügyi szervezetek, szerepük a világ- és a nemzetgazdasági folyamatokban.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes